grb2.bmp

REPUBLIKA HRVATSKA

ŽUPANIJA ISTARSKA

INDUSTRIJSKO - OBRTNIČKA ŠKOLA PULA

Rizzijeva 40, 52100 Pula

OIB: 21765234516; MB:0129364

Tel: 052/216-121; Faks: 052/216-124

E-mail:ios.pula@skole.hr

KLASA: 400-05/19-01/01

URBROJ: 2168-22-19-01

Pula, 30.01.2019. godine

Broj RKP-a: 17249

Razina: 31

Šifra djelatnosti: 8532

Razdjel: 000

Šifra grada/općine: 359

AOP oznaka razdoblja: 2018-12

**BILJEŠKE UZ FINANCIJSKE IZVJEŠTAJE ZA 2018. GODINU**

Industrijsko-obrtnička škola Pula osnovana je s ciljem srednjoškolskog obrazovanja učenika za stjecanje srednje stručne spreme. Sjedište škole je u Puli, Rizzijeva 40 a ravnatelj škole je Petar Gavrić, dipl.ing.

Škola je opremljena praktikumima, odnosno specijaliziranim učionicama za izvođenje nastave za industrijska i obrtnička zanimanja. U školskoj godini 2018./2019. upisano je 176 učenika u 9 razrednih odjela. U Školi je u radnom odnosu 39 radnika od čega 12 radnika radi u nepunom radnom vremenu.

Redovna nastava te izborna, dodatna i dopunska nastava odvija se u jutarnjoj smjeni kroz petodnevni radni tjedan sa slobodnim subotama. U popodnevnim satima prostorije Škole (učionice i sportska dvorana) se iznajmljuju te se na taj način ostvaruju vlastiti prihodi.

Industrijsko-obrtnička škola Pula posluje u skladu sa Zakonom o odgoju i obrazovanju u srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Bilješke uz financijske izvještaje sastavila je Nevenka Kontošić, voditelj računovodstva.

### Bilješke uz obrazac OBVEZE

- **AOP 036** – Stanje obveza na kraju izvještajnog razdoblja ukupno iznosi 482.946 kuna a sastoje se od slijedećih obveza:

- 231 - za zaposlene 307.554

- 232 - za materijalne rashode 74.754

- 234 - za financijske rashode 122

- 239 - ostale obveze 100.516

- **AOP 091** – Stanje nedospjelih obveza na kraju izvještajnog razdoblja u iznosu od 7.043 kune odnosi se na obveze prema HZZO-u za bolovanja iznad 42 dana.

- **AOP 092** – Stanje nedospjelih obveza na kraju izvještajnog razdoblja u iznosu od 474.267 kuna se sastoje od obveza za rashode poslovanja: za zaposlene za isplatu plaće za mjesec prosinac 2018. godine (307.554 kn), obveze prema dobavljačima za materijalne i financijske rashode (73.240 kn) te za ostale tekuće obveze i to, najvećim dijelom, za EU predujmove (90.728 kn).

### Bilješke uz obrazac PR-RAS

- **AOP 049** – Škola je dobila sredstava (78.055 kn) za više projekta - DROP APP koji se u sklopu programa Erasmus plus odnosi na prevenciju ranog napuštanja škole kroz korištenje novih tehnologija; EU projekat s temom "Inovacije u servisiranju hibridnih i električnih vozila" te projekt HAAS koji se odnosi na nabavku opreme za CNC operatere.

- **AOP 063** – Prihodi iz proračuna (3.729.247 kn) koji nam nije nadležan odnosi se na financiranje od MZOŠ i to za pokriće slijedećih rashoda:

- za plaće za zaposlene 3.574.209

- za ostale rashode za zaposlene 135.631

- za pomoći od ASO (za državno natjecanje) 19.407

**- AOP 105 –** Prihodi po posebnim propisima ostvareni su najvećim djelom od osiguranja (3.692 kn)

**- AOP 123 –** Prihodi od pruženih usluga i donacija ostvareni su u iznosu od 43.026 kuna a to se odnosi na prihode za obrazovanje odraslih (23.000 kn), od zakupa kojeg ostvarujemo iznajmljivanjem školskih prostorija (18.026 kn) te donacije u iznosu od 2.000 kn.

- **AOP 130** – Prihodi iz nadležnog proračuna za financiranje redovne djelatnosti iznose 641.704 kn dobiveni su od Istarske županije i to za:

- za materijalne, financijske i ostale rashode 311.690

- za prijevoz na posao i s posla 96.995

- za energente 164.841

- za zakupninu 10.000

- za osiguranje i zdravstvene preglede i dr. 13.203

- za projekat Zavičajne nastave 10.000

- za TO i IO - sanacija dimnjaka 31.975

- za školsko natjecanje 3.000

- **AOP 155** - Ostali rashodi za zaposlene smanjeni su u odnosu na prijašnje razdoblje za isplate naknada za otpremnine, jubilarnih i pomoći.

**- AOP 161 –** Naknade troškova zaposlenima su uvećani jer se išlo na službena putovanja iz sredstava EU projekata, stručno usavršavanje odvijalo vezano za GDPR te je povećana isplata međumjesnog prijevoza.

**- AOP 166 –** Rashodi za materijal su povećani jer je nabavljen materijal za vježbe učenika budući da se državno natjecanje održalo u našoj školi.

**- AOP 166 –** Ukupni rashodi za usluge su smanjeni osim kod TO i IO su povećani jer nam je Županija doznačila sredstva za sanaciju dimnjaka.

**- AOP 185 –** Ostali nespomenuti rashodi su povećani jer su nam u gostima bili partneri iz EU te se utrošilo za njihovo ugošćavanje.

- **AOP 341** – Nabavka nove opreme povećana je u odnosu na proteklo razdoblje jer je izvršena, osim iz sredstava viška prihoda od financijske imovine i od sredstava dobivenih iz EU projekta.

- **AOP 631 do 635** – Višak prihoda i primitaka koji je raspoloživ u sljedećem razdoblju iznosi 21.265 kuna. On se sastoji od viška prihoda i primitaka prenesenog iz 2017. godine (37.102 kn) te je umanjen za manjak prihoda i primitaka za ovo obračunsko razdoblje (15.837 kn). Manjak je najvećim dijelom nastao radi metodološkog manjka (9.271 kn) jer je izvršena isplata prijevoza za 12/2018. a Županija će nam sredstva doznačiti u narednom periodu. Ostatak od 6.561 odnosi se na manjak od vlastitih sredstava, za stručno usavršavanje za rad bez zasnivanja radnog odnosa te nabavku opreme budući da je prihod došao u 2017. godini.

### Bilješke uz obrazac BIL

- **AOP 064** - Novac u banci povećan je u odnosu na proteklo razdoblje jer su nam doznačena sredstva za plaćanje energenata koja će se utrošiti u narednom periodu.

- **AOP 080** - Ostala potraživanja su smanjena jer je izvršena kompenzacija između DP i HZZO za bolovanja preko 42 dana i nesreću na radu još iz 2017. godine.

- **AOP 233**, 236 - Nakon konačnog obračuna prihoda i rashoda za 2018. godinu utvrđen je višak prihoda u iznosu od 21.265 kuna koji se sastoji od viška prihoda poslovanja (42.735 kn) te manjka prihoda od nefinancijske imovine (21.470 kn).

### Bilješke uz obrazac P-VRIO

Nije bilo promjena u vrijednosti i obujmu imovine i obaveza.

### Bilješke uz obrazac RAS-funkcijski

- **AOP 110** - Ukupni rashodi ostvareni u 2018. godini povećani su u odnosu na prethodnu godinu jer je više utrošeno za plaće i naknade troškova zaposlenima.

### Obvezne bilješke uz bilancu

U 2018. godini nismo imali poslovnih događaja vezano za ugovorne obveze i sl. koji uz ispunjenje određenih uvjeta mogu postati obaveza ili imovina te za sudske sporove u tijeku.

U Puli, 30. 01. 2019. Odgovorna osoba (potpis)

Osoba za kontaktiranje: Nevenka Kontošić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon za kontakt: 052/216-121

Odgovorna osoba: Petar Gavrić, dipl.ing.